laion/Wikipedia-Exotic huggingface dataset:
Rakvere elementaarkool

Rakvere elementaarkool oli kreisilinnas Rakveres tegutsenud õppeasutus (elementaarkool). 1802. aastal loodi Venemaa Rahvahariduse Ministeerium ja korraldati ümber kogu Venemaa keisririigi haridussüsteem. 1803. aastal kinnitatud rahvahariduse esialgsete eeskirjade ja neid täpsustava ülikoolidele alluvate koolide määrustik seadustasid linnades üheklassiliste elementaarkoolide ja kolmeklassiliste kreiskoolide asutamise. Kreiskooli eelastmena asutati elementaarkool, mis paiknes aadressil Pikk 29. Õppemaksu suuruseks oli kümme rubla aastas ja koolis töötas üks-kaks õpetajat. Rakvere linn omandas Rakvere elementaarkooli hoone 19. sajandi II poolel. Pikk tänav 29 hoone valmimisaeg oli 1865. ja 1872. aastal omandas kinnistu Rakvere linn elementaarkooli tarvis. Õppetöö toimus elementaarkoolis reeglina saksa keeles ja oli maksuline. Rakvere elementaarkooli juhatas aastatel 1876–1786 Juhan Kunder, 1905–1906 Ernst Peterson-Särgava. 1880. aastatest hakati linnade ülalpeetavaid elementaarkoole nimetama linnaalgkoolideks, eristamaks neid kroonualgkoolidest. 17. mail 1887 vastu võetud ajutised täiendavad määrused algkoolide juhtimise kohta Liivi-, Kura- ja Eestimaa kubermangus täpsustasid koolide juhtimis- ja järelevalveorganite tegevust ning linnaalgkoolides nähti ette venekeelne õpetus alates esimesest õppeaastast, õppeaeg pikenes neljale aastale. Õppetöö oli maksuline. 1912. aastal anti hoone Rakvere poeglaste kroonugümnaasiumile ja elementaarkool kolis maja Pikk tänav 64 II korrusele. Rakvere Kreiskool Olav Mäe, 415 aastat hariduselu algusest Rakveres, virumaateataja.postimees.ee, 28. september 2012 Rakvere elementaarkooli hoone kultuurimälestiste riiklikus registris (vaadatud 10.007.2022)
Richard Kraut

Richard Kraut (sündinud 27. oktoobril 1944 Brooklynis) on USA filosoof. Ta on Northwesterni Ülikooli Charles ja Emma Morrisoni humanitaarteaduste professor. Kraut sai magistrikraadi Michigani Ülikoolist ja doktorikraadi Princetoni Ülikoolist, kus tema juhendaja oli Gregory Vlastos. Tema huvivaldkonnad on moraalifilosoofia ja poliitikafilosoofia, samuti Sokratese, Platoni ja Aristotelese eetika ja poliitiline mõte. Ameerika Kunstide ja Teaduste Akadeemia liige Two Conceptions of Happiness. – The Philosophical Review 88 (1979), lk 167–197. The Peculiar Function of Human Beings. – Canadian Journal of Philosophy, 9(3), 1979, lk 53–62. Socrates and the State (Princeton UP: 1984). Aristotle on the Human Good (Princeton UP: 1989). Comments on Julia Annas' "Self-Love" in Aristotle. – The Southern Journal of Philosophy, 27(S1), 1989, lk 19–23. (toim). The Cambridge Companion to Plato (Cambridge, 1992). The Defense of Justice in Plato's Republic, lk 311–337. Aristotle Politics Books VII and VIII, tõlge kommentaaridega (Clarendon: 1997). (toim). Plato's Republic: Critical Essays (Rowman & Littlefield, 1997). Aristotle on Method and Moral Education. – Jyl Gentzler (toim). Method in Ancient Philosophy, Oxford: Clarendon Press 1998, lk 271–290. Return to the Cave: Republic 519-521. – Gail Fine (toim). Oxford Readings in Philosophy: Plato: Ethics, Politics, Religion, and the Soul, Oxford University Press, 1999. Aristotle: Political Philosophy (Oxford UP: 2002) (toim koos Steven Skultetyga). Aristotle's Politics: Critical Essays (Rowman & Littlefield, 2005) (toim). The Blackwell Guide to Aristotle's Nicomachean Ethics (2006). How to Justify Ethical Propositions, lk 76–95. Doing Without Morality: Reflections on the Meaning of Dein in Aristotle's Nicomachean Ethics. – Oxford Studies in Ancient Philosophy, 2006, lk 169–200. The Examined Life. – Sara Ahbel-Rappe, Rachana Kamtekar (toim). A Companion to Socrates, Blackwell (2006, lk 228–242). Nature in Aristotle's Ethics and Politics. – Social Philosophy and Policy, 24(02), 2007, lk 199–219. What is Good and Why: The Ethics of Well-Being (Harvard UP: 2007). How to Read Plato (Granta Books : 2008). Against Absolute Goodness (Oxford University Press: 2011). Aristotle on Becoming Good: Habituation, Reflection, and Perception. – Christopher Shields (toim). The Oxford Handbook of Aristotle 2012, lk 529–557. The Quality of Life: Aristotle Revised, Oxford: Oxford University Press 2018. An Aesthetic Reading of Aristotle's Ethics. – Verity Harte, Melissa Lane (toim). Politeia: Essays in Honour of Malcolm Schofield, Cambridge University Press, 2013. Human Diversity and the Nature of Well-Being: Reflections on Sumner's Methodology. – Res Philosophica, kd 90, nr 3, 2013, lk 307–322. Précis: Against Absolute Goodness. – Philosophy and Phenomenological Research, kd 87, nr 2, 2013, lk 457–458. Replies to Stroud, Thomson, and Crisp. – Philosophy and Phenomenological Research, kd 87, nr 2, 2013, lk 483–501. Aristotle's Ethics, Stanfordi filosoofiaentsüklopeedia, 2020 Tutvustus Northwesterni Ülikooli lehel
Murfatlar

Murfatlar (aastatel 1924–1965 ja 1980–2007 Basarabi) on linn Rumeenias Constanța maakonnas. Murfatlar asub Doonau-Musta mere kanali ääres ajaloolises Põhja-Dobrudža piirkonnas, maakonnakeskusest Constanțast ligi 19 km läänes. 2011. aasta rahvaloenduse andmetel oli Murfatlar elanikest rumeenlasi 84,29%, tatarlasi 5,5%, mustlasi 2,48% ja teistest rahvustest inimesi 1,14%. Rahvus oli teadmata 6,56%-l elanikest. Murfatlar on veinitootmispiirkond. Murfatlari on esmamainitud 1855. aastal. Linnaõigused sai Murfatlar 18. aprillil 1989. Murfatlaris on sündinud poliitik Traian Băsescu (sünd. 1951), kes oli aastatel 2004–2014 Rumeenia president. 2021 Romanian census Murfatlar Glossary Wein Plus Oraşul Murfatlar Zona Metropolitană Constanţa Murfatlar România Geografică Traian Băsescu Munziger
Uberi toimikud

Uberi toimikud on 10. juulil 2022 Guardianile lekitatud andmekogu Uberi tegevuse kohta aastatel 2013–2017. Guardian jagas enam kui 124 000 failist koosnevat andmekogu Uurivate Ajakirjanike Rahvusvahelise Konsortsiumi (ICIJ) ja mitme muu meediaväljaandega. "Uber Files: Massive leak reveals how top politicians secretly helped Uber". bbc.com (inglise). BBC News. 10. juuli 2022. Vaadatud 10. juulil 2022. The Uber Files are a trove of more than 124,000 records, including 83,000 emails and 1,000 other files involving conversations, spanning 2013 to 2017. "How Uber lobbied the world's political elite to try and get its way | Leaked documents reveal how the San Francisco-based ride-sharing pioneer lobbied thousands of politicians and officials around the world in its mission to expand its controversial business model". irishtimes.com (inglise). The Irish Times. 10. juuli 2022. Vaadatud 10. juulil 2022. Carmen de Carlos (11. juuli 2022). "La larga mano de Putin en los papeles de Uber" [Putini pikk käsi Uberi paberites]. eldebate.com (hispaania). Vaadatud 11. juulil 2022. En los papeles de Uber también aparecen salpicados el por entonces primer ministro de Israel, Benjamin Netanyahu, la priera ministra irlandesa Enda Kenny y el ex presidente de estonia, Toomas hendrik. [Uberi dokumentides süüdistati ka tollast Iisraeli peaministrit Benjamin Netanyahut, Iiri peaministrit Enda Kennyd ja Eesti endist presidenti Toomas Hendrikut.] Harry Davies, Simon Goodley, Felicity Lawrence, Paul Lewis, Lisa O'Carroll The Uber files | Uber broke laws, duped police and secretly lobbied governments, leak reveals. TheGuardian.com, 10 juuli 2022 By Sydney P. Freedberg, Nicole Sadek, Brenda Medina, Agustin, Karrie Kehoe. How Uber won access to world leaders, deceived investigators and exploited violence against its drivers in battle for global dominance | When the ride-hailing giant called, powerful politicians answered, leaked text messages and emails reveal. ICIJ, 10. juuli 2022
Āstere

Āstere on küla (mazciems) Lätis Limbaži piirkonnas Viļķene vallas. Küla jääb Riiast 106 km kaugusele. Asula on tekkinud endise Āstere mõisa keskuse juurde. Küla asub valla kirdeosas Āstere järve idakaldal. Seal asub Āstere bussipeatus. Āstere pärn ümbermõõduga 5 ja kõrgusega 31 meetrit ning Āstere tamm ümbermõõduga 4,2 m. on looduskaitse all. Aastal 2017 oli külas 24 elanikku, aastal 2022 oli elanikke 20. Läti Ruumiandmete Agentuur Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
64. üksik motolaskurbrigaad

64. üksik kaardiväe motolaskurbrigaad (64-я отдельная гвардейская мотострелковая бригада) on Venemaa Föderatsiooni maavägede väüksus. Azatbek Omurbekov Butša massimõrv Путин удостоил бригаду, убивавшую в Буче. За массовый "героизм" стала гвардейской 18.04.2022 (vaadatud: 12.07.2022)
Primorsk (Kaliningradi oblast)

Primorsk on linn Venemaal Kaliningradi oblastis Baltiiski linnaringkonnas. Asub Sambija poolsaare edelaosas Wisła lahe ääres, 37 km kaugusel Kaliningradist. Kuni 1946. aastani kandis saksakeelset nime Fischhausen. 1939. aastal oli linnas 3879 elanikku. 2005. aastal muudeti aleviks, kuid 2008. aastal taastati linnaõigused. 2021. aastal oli linnas 1921 elanikku. Численность постоянного населения Российской Федерации по муниципальным образованиям на 1 января 2023 года (с учётом итогов Всероссийской переписи населения 2020 г.), vaadatud 23.08.2023. "Arhiivikoopia". Originaali arhiivikoopia seisuga 26. veebruar 2023. Vaadatud 10. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 2. mai 2021. Vaadatud 10. juulil 2022.{{netiviide}}: CS1 hooldus: arhiivikoopia kasutusel pealkirjana (link)
Hellfest

Hellfest on Prantsusmaal Clissonis toimuv rokkmuusikafestival, mis keskendub peamiselt heavy metal'ile ja selle alamžanritele, aga ka punk rock'ile. Hellfesti korraldatakse alates 2006. aastast, selle eelkäijaks oli 2002–2005 toimunud Furyfest. Hellfest on publiku arvu poolest Prantsusmaa üks suuremaid muusikafestivale ja ka üks suuremaid metal-muusika festivale Euroopas. Esimesel Hellfestil astus üles 72 esinejat, publikut oli 22 000 inimest. Järgnevatel aastatel kasvas nii esinejate kui ka publiku hulk pidevalt, jõudes 2010. aastaks üle 110 esineja ja 70 000 külastajani. Festival oli saavutanud üleprantsusmaalise tuntuse ja samal aastal süüdistasid Prantsusmaa mõned konservatiivsed ja kristlikud poliitikud Hellfesti korraldajaid "surmakultuuri" ja "satanismi" edendamises, kuid katsed festivali likvideerida ei õnnestunud. 2012. aastal osales Hellfestil üle 100 000 külastaja, kel oli võimalus kuulata kokku 165 esitajat. 2014. aasta järel on Hellfestil osalenud stabiilselt üle 150 000 külastaja. 2020. ja 2021. aastal jäi festival koroonapandeemia tõttu ära, kuid mõlemal aastal andsid bändid publikuta kontserte, mida oli võimalik jälgida otseülekandena. 2022. aastal toimus Hellfest 15. korda ning seda peeti kahes osas (17.–19. ja 23.–26. juunil). Kokku astus siis üles 350 artisti, teiste seas Metallica, Guns'n'Roses, Nine Inch Nails, Scorpions, Deep Purple, Gojira ja Ghost. Hellfesti koduleht
Kroomroheline

See artikkel räägib pliikromaati sisaldavast pigmendist. Värvitooni kohta vaata artiklit Kroomroheline (värvus). kroomoksiidil põhineva pigmendi kohta vaata artiklit Kroomoksiidroheline. Kroomroheline on mõiste, mille alla koondatakse vastavalt DIN 55943 standardile rohelise värvusega pigmendisegud mürgisest kroomkollasest (plii(II)kromaadist) ja mõnest rauda sisaldavatest sinisest pigmendist (nagu Preisi sinine) ja mis ei sisalda muid täite- ega värvaineid. Segu oli tuntud ka rohelise kinaveri ja prantsuskeelses ruumis ka inglise rohelise (vert anglais) nime all. Kroomrohelist kasutati tööstuslikes lakkides ja trükivärvides alates 19. sajandi algusest. Tänapäeval mürgisuse tõttu enam ei kasutata. Värvainete indeksis kannab segu tähiseid PG15 (Pigment Green 15) ja CI 77600. Mürgine kroomroheline pole sama mis mürgitu roheline värvipigment kroomoksiidroheline, mida kõnekeeles samuti kroomroheliseks nimetatakse. Kroomroheliseks nimetatakse vahel ka kroomoksiidrohelise värvitooni. Beschichtungsstoffe. Vincentz Network GmbH & Co KG, 2001 https://sonaveeb.ee/search/unif/dlall/dsall/kroomroheline/1[alaline kõdulink] Chrome green. - Conservation & Art Materials Encyclopedia Online (CAMEO) Kunstileksikon. Eesti Klassikakirjastus, 2001 https://cameo.mfa.org/wiki/Chrome_green PG15. - The Color of Art Pigment Database: Pigment Green, PG https://www.eki.ee/dict/ekss/index.cgi?Q=kroomroheline&F=M Chrome green. - Conservation & Art Materials Encyclopedia Online (CAMEO)
Beclean

Beclean (saksa keeles Bethlen, ungari keeles Bethlen) on linn Rumeenias Transilvaanias Bistrița-Năsăudi maakonnas. Beclean asub Someșul Mare jõe ääres, maakonnakeskusest Bistrițast ligikaudu 24 km läänes. Linna haldusalasse kuulub kolm küla: Coldău (Goldau, Várkudu), Figa (Füge) ja Rusu de Jos (Alsóoroszfalu). Beclean on raudteesõlm. 2011. aasta rahvaloenduse andmetel oli Becleani elanike seas rumeenlasi 78,5%, ungarlasi 13,6%, mustlasi 3,83% ja teistest rahvustest inimesi 0,21%. Rahvus on teadmata 3,83%-l elanikest. Becleani on esmamainitud 1235. aastal. 1305. aastal läks asula Bethleni perekonna valdusse, kes etendas Becleani ajaloos olulist rolli. Linnaõigused sai Beclean 17. veebruaril 1968. 2021 Romanian census Scurt istoric Primăria Beclean
Măgurele

Măgurele on linn Rumeenias Ilfovi maakonnas. Măgurele asub ajaloolises Munteenia piirkonnas, Bukaresti kesklinnast ligikaudu 11 km edelas. Linna haldusalasse kuulub neli küla: Alunișu, Dumitrana, Pruni ja Vârteju. Măgureles on mitu teadusasutust, seal asuvad näiteks Aatomifüüsika Instituut (Institutul de Fizică Atomică) ja Bukaresti ülikooli füüsikateaduskond. Măgurelet on esmamainitud 1853. aastal. 1950. aastal ühendati Măgurele Bukarestiga. 1981. aastal eraldati Măgurele Bukaresti koosseisust ja viidi Ilfovi Põllumajandusliku Sektori (Sectorul agricol Ilfov) koosseisu, millest 1997. aastal sai Ilfovi maakond. Linnaõigused anti Măgurelele 2004. aastal. Istorie Primaria Orasului Magurele,Ilfov
Lemme Siil

Lemme Siil (aastani 1979 Lemme Alliksaar; 1. veebruar 1957 – 16. juuni 2018) oli eesti pedagoog, õpikute autor ja toimetaja. Ta lõpetas Tallinna 32. keskkooli 1975. aastal, õppis 1976–1982 Tartu Riiklikus Ülikoolis, mille lõpetas 1982. aastal eesti keele ja kirjanduse erialal. Töötas õpetajana ja õpetaja-metoodikuna Tallinna 20. keskkoolis, Prantsuse Lütseumis ja Inglise Kolledžis, samuti õppejõuna Tallinna Tehnikaülikoolis, oli üleriigilise eesti keele ja kirjanduse ainenõukogu liige ning kuulus noorteajakirjade toimetuskolleegiumidesse. Eesti diplomaatilise missiooni koosseisus oli aastatel 2006–2009 tegev Prantsusmaal, 2010–2013 Soomes ja 2017 Rumeenias.   Lemme Siili abikaasa oli Imre Siil, nende poeg Jörgen Siil on Euroopa Parlamendi välisasjade nõunik. Tema õde on ökoloogiadoktor Tiiu Alliksaar. Filmirežissöör Tanel Toom „Tõe ja õiguseni“ jõudmisest. Õpetajate Leht, 01.02.2019. Range õpetaja spontaanne rõõmuhetk rongkäigus tegi laulupeo mulle oluliseks. ERR kultuuriportaal.
Kevin Jörg

Kevin Jörg (sündinud 11. septembril 1995 Zürichis) on Šveitsi autovõidusõitja ja endine Renault' Spordiakadeemia liige. Jörg alustas esmakordselt kardispordiga 2007. aastal, osaledes arvukatel meistrivõistlustel üle Šveitsi. 2011. aastal lõpetas Jörg üheistmeliste autodega, võisteldes neljal Formula Abarthi võistlusel koos Jenzer Motorspordiga koos Patric Niederhauseri, Robert Vișoiu ja Samin Gómeziga, kus ta saavutas Euroopa meistrivõistlustel üheksateistkümnenda ja itaallase kahekümne teise koha. Samal aastal võistles Jörg Formula BMW Talent Cupil, kus saavutas neljanda koha. Järgmisel aastal jäi ta koos Samin Gómezi ja Gregor Ramsayga koos Jenzeriga Formula Abarthis täiskohaga, saavutades mõlemal meistrivõistlustel kuuenda koha. 2012. aastal osales Jörg koos Alexander Alboni, Christof von Grünigeni ja Dennis Wüsthoffiga nii Vormel Renault Eurocup 2.0 meistrivõistluste kui ka Põhja-Euroopa karikavõistluste ühes etapis vastavalt EPIC Racingu ja Dalteciga. Järgmisel aastal siirdus Jörg koos Jenzeriga koos Denis Kornejevi, Max Schaumburg-Lippe, Andrew Tangi, Marcos Sieberti ja Levin Amvegiga täiskohaga Eurocupi, kus saavutas üldarvestuses neljateistkümnenda koha. Ta võistles ka Alpide sarjas, kus saavutas kolm poodiumit ja saavutas neljanda koha. 2014. aastal vahetas Jörg koos Gustav Malja, Ryan Tveteri ja Louis Delétraziga Josef Kaufmann Racingule, kus võitis oma esimese Eurocupi võidu ja saavutas kuuenda koha. Ta võitis NEC-is kaks lisavõitu, kolm pooluskohta ja kiireimaid ringe ning saavutas üldarvestuses neljateistkümnenda koha. Järgmisel aastal jäi ta Josef Kaufmanni juurde, kus saavutas Eurocupis kolmanda koha ja NEC-i asemeistrina Louis Delétrazi, Nikita Mazepini ja Dries Vanthoori kõrval. 2016. aastal teatati, et Jörg võistleb oma esimesel hooajal DAMS-i meeskonnaga koos Santino Ferrucci ja Jake Hughesiga. Kokkuvõttes saavutas ta neljateistkümnenda koha. 2017. aasta jaanuaris vahetas Jörg koos Giuliano Alesi, Ryan Tveteri ja Dorian Boccolacciga Tridenti. 2016. aasta veebruaris oli Jörg nelja sõitja hulgas, kes liideti vastloodud Renault Spordiakadeemiasse. Järgmisel aastal langes Jörg programmist välja. Ametlik koduleht (saksa keeles) Kevin Jörg karjääri kokkuvõte saidil DriverDB.com (inglise keeles)
Oliver Norwood

Oliver James Norwood (sündinud 12. aprillil 1991 Burnleys) on Inglismaal sündinud Põhja-Iirimaa jalgpallur, kes mängib poolkaitsjana Inglismaa esiliigaklubis Sheffield United. 2007. aastal liitus ta Manchester Unitediga. Ta mängis Manchester Unitedi noortevõistkondades, kuid klubi põhimeeskonnas ta debüüti ei teinud. Hooajal 2010/11 oli ta Manchester Unitedist laenul Inglismaa tugevuselt kolmanda liiga klubis Carlisle United ning hooajal 2011/12 Inglismaa tugevuselt kolmanda liiga klubis Scunthorpe United ja Inglismaa esiliigaklubis Coventry City. Aastatel 2012–2014 mängis ta kaks hooaega Inglismaa esiliigaklubis Huddersfield Town ja seejärel 2014–2016 kaks hooaega samasse liigasse kuuluvas Readingus. 2016. aasta augustis sõlmis ta kolmeaastase lepingu Inglismaa esiliigaklubiga Brighton & Hove Albion. Hooajal 2017/18 oli ta laenul Fulhamis. 2018. aasta augustis läks ta laenule Sheffield Unitedi, kellega sõlmis 2019. aasta jaanuaris püsiva lepingu. Hooajal 2018/19 valiti Norwood Inglismaa esiliiga hooaja sümboolsesse koosseisu. 2020. aasta juunis sõlmis ta klubiga uue kolmeaastase lepingu. Aastatel 2019–2021 mängis ta Sheffield Unitediga kaks hooaega Inglismaa kõrgliigas. Aastatel 2006–2007 mängis ta Inglismaa noortekoondistes. Tänu Põhja-Iiri päritolule sai ta koondises hakata esindama Põhja-Iirimaad. Põhja-Iirimaa jalgpallikoondises mängis ta aastatel 2010–2018 kokku 57 korda. Ta kuulus Põhja-Iirimaa koondisse 2016. aasta Euroopa meistrivõistlustel. "Norwood signs for Seagulls". readingfc.co.uk. Reading F.C. 3. august 2016. Vaadatud 3. augustil 2016. "Norwood arrives". Sheffield United F.C. 1. jaanuar 2019. Vaadatud 1. jaanuaril 2019. "Sheffield United: Billy Sharp and Oliver Norwood sign new deals". BBC Sport. 10. juuni 2020. Vaadatud 10. juunil 2020.
Rovinari

Rovinari on linn Rumeenias Gorji maakonnas. Rovinari asub Jiu jõe ääres ajaloolises Olteenia piirkonnas, maakonnakeskusest Târgu Jiust ligikaudu 18 km lõunaedelas. Rovinari ümbruses kaevandatakse kivisütt. Linnas asub 1972. aastal tööd alustanud Rovinari soojuselektrijaam. Rovinari küla on esmamainitud 1497. aastal. Linnaõigused sai Rovinari 9. detsembril 1981. 2021 Romanian census Criză în energie: Un grup al Termocentralei Rovinari a fost închis. Stocurile de cărbune, aproape epuizate digi24.ro, 17. jaanuar 2019 Rovinari unit 7, Romania CEE Bankwatch Network Scurt istoric Primăria oraşului Rovinari
Enda Stevens

Enda John Stevens (sündinud 9. juulil 1990 Dublinis) on Iirimaa jalgpallur, kes mängib vasakkaitsjana Inglismaa esiliigaklubis Sheffield United ja Iirimaa jalgpallikoondises. Klubikarjääri algusaastatel mängis ta Iirimaal. Iirimaa kõrgliigas debüteeris ta 2008. aastal UCD meeskonnas. 2009. aastal mängis ta Iirimaa kõrgliigas St Patrick's Athleticus ja 2010–2011 Shamrock Roversis. Shamrock Roversiga tuli ta aastatel 2010 ja 2011 Iirimaa meistriks ning mõlemal aastal valiti Stevens lisaks Iirimaa kõrgliiga hooaja sümboolsesse koosseisu. 2011. aastal valiti ta ka Iirimaa liiga parimaks noormängijaks. 2012. aasta jaanuaris siirdus ta Inglismaa kõrgliigaklubisse Aston Villa. Aston Villa põhimeeskonnas tegi ta ametliku debüüdi 28. augustil 2012 Inglismaa liigakarika mängus Tranmere Roversi vastu. Inglismaa kõrgliigas debüteeris ta sama aasta 3. novembril mängus Sunderlandi vastu. Hooajal 2013/14 oli Stevens Aston Villast laenul Inglismaa tugevuselt kolmanda liiga League One'i klubis Notts County ja Inglismaa esiliigaklubis Doncaster Rovers ning hooajal 2014/15 League Two klubis Northampton Town ja taas Doncaster Roversis. 2015. aasta juunis sõlmis ta lepingu Inglismaa tugevuselt neljandas liigas mängiva Portsmouthiga. Hooajal 2016/17 aitas ta Portsmouthil pääseda Inglismaa tugevuselt kolmandasse liigasse ning samal hooajal valiti Stevens League Two ja Portsmouthi hooaja parimaks mängijaks. 2017. aasta mais liitus ta Sheffield Unitediga. Aastatel 2019–2021 mängis Stevens Sheffield Unitediga kaks hooaega Inglismaa kõrgliigas. Iirimaa jalgpallikoondises debüteeris Stevens 6. veebruaril 2018 sõprusmängus USA vastu. Shamrock Rovers League of Ireland Premier Division: 2010, 2011 Portsmouth EFL League Two: 2016–17 Sheffield United EFL Championship: Teine koht 2018–19 "Picture gallery: Stevens signs Villa deal while Lichaj returns". avfc.co.uk. 3. jaanuar 2012. Originaali arhiivikoopia seisuga 14. jaanuar 2012. Vaadatud 10. jaanuaril 2012. "Stevens signs for Pompey". Portsmouth FC. 15. juuni 2015. Vaadatud 15. juunil 2015. "Enda Stevens: Sheffield United sign Portsmouth left-back on three-year deal". BBC Sport. 22. mai 2017. Vaadatud 23. mail 2017. https://www.transfermarkt.com/enda-stevens/nationalmannschaft/spieler/85706 (vaadatud 11.7.2022)
Negrești-Oaș

Negrești-Oaș (ungari keeles Avasfelsőfalu) on linn Rumeenias Satu Mare maakonnas. Linn asub Ukraina piirist umbes 11 km kaugusel, maakonnakeskusest Satu Marest ligikaudu 43 km idas. Linna haldusalasse kuulub kaks küla: Luna (Lunaforrás) ja Tur (Túrvékonya). Negrești-Oaș on Țara Oașului (ungari keeles Avasság) etnograafilise ja ajaloolise piirkonna keskus. Asulat on esmamainitud 1270. aastal. Linnaõigused sai Negrești-Oaș 1965. aastal. Despre Țara Oașului Turism Țara Oașului Avasság, Avas Magyar néprajzi lexikon Scurt istoric Primăria Negreşti Oaş Istoric - Negresti Oas Pancarpatica
2B16 Nona-K

2B16 Nona-K (vene keeles 2Б16 «Нона-К») on Nõukogude Liidus valmistatud 120mm suurtükk. GRAU indeks 2B16. See töötati välja Permis Motovilihha tehases ja seda toodeti 188 tükki aastatel 1986–1989. Ukraina 92. üksik mehhaniseeritud brigaad näitas 2023. aastal selle relva kasutamist sõjategevuses Vene vägede vastu. 2S9 Nona-S Бійці ЗСУ показали, як стріляють по окупантам із рідкісної 2Б16 "Нона-К" (відео) (vaadatud: 26.11.2023)
Hoptivka

Hoptivka (ukraina keeles Гоптівка) on küla Harkivi oblastis Harkivi rajoonis Ukraina-Venemaa piiri ääres.